# Dabaszinātnes un matemātikas fakultātes

# Vides zinātnes un ķīmijas katedra

**DOCENTS**

**Galvenie uzdevumi un pienākumi**

1. Docenta galvenais uzdevums ir sekmēt studiju un pētniecības darba brīvību, veicināt atklātumu Daugavpils Universitātes (turpmāk DU) pārvaldē un tās lietu kārtošanā. Docenta amata pienākumi jāpilda tā, lai DU spētu īstenot savus stratēģiskos attīstības uzdevumus un sasniegt izvirzītos mērķus.

2. Docenta galvenie pienākumi ir:

2.1. veikt pētniecības darbu ķīmijas zinātnes nozarē, organiskās ķīmijas un citās ķīmijas zinātnes apakšnozarēs, kas atbilst docenta amata nosaukumam;

2.2. vadīt studiju, bakalaura un maģistra darbus DU BSP un MSP “Ķīmija” studējošajiem;

2.3. sagatavot studiju kursu materiālus, lasīt lekcijas, vadīt seminārus, praktiskās nodarbības un laboratorijas darbus un organizēt pārbaudījumus sekojošos kursos un studiju programmās:

|  |  |  |  |  |
| --- | --- | --- | --- | --- |
| Studiju  programma | Studiju kursa nosaukums | KP | Kontakt-stundas | Sadaļa  (A, B) |
| D0134 Bioloģija (BSP) | Biol3001 Bioķīmijas pamati | 3 | 48 | A |
| D01BN Ķīmija (BSP) | Ķīmi2001 Organiskā ķīmija II | 4 | 64 | A |
| D01BN Ķīmija (BSP) | Ķīmi2006 Vides ķīmija | 3 | 32 | B |
| D0138 Vides zinātne (BSP) | Ķīmi3001 Vides piesārņojums un tā analīzes metodes | 4 | 32 | A |
| D01BN Ķīmija (BSP) | Ķīmi3004 Bioķīmija | 4 | 64 | A |
| D01BT Ķīmija (MSP) | Ķīmi5002 Organiskā ķīmija | 4 | 64 | A |
| D01BT Ķīmija (MSP) | Ķīmi5008 Bioanalītiskās un farmaceitiskās analīzes | 3 | 48 | A |
| D01BT Ķīmija (MSP) | Ķīmi5028 Ķīmiskā toksikoloģija | 3 | 48 | A |
| D01BH Darba aizsardzība (PMSP) | ĶīmiP005 Ķīmisko vielu izmantošanas drošība | 2 | 32 | A |
| D0138 Vides zinātne (BSP) | VidZ2004 Vides ķīmija | 4 | 32 | A |
| D0154 Fizioterapija (PBSP) | Ķīmi1001 Bioķīmija | 2 | 32 | A |
| D0134 Bioloģija (BSP) | Ķīmi1004 Organiskā ķīmija | 2 | 16 | A |
| D0138 Vides zinātne (BSP) | Ķīmi1004 Organiskā ķīmija | 2 | 16 | A |
| D01BN Ķīmija (BSP) | Ķīmi1008 Organiskā ķīmija I | 4 | 64 | A |
| D01BN Ķīmija (BSP) | Ķīmi1023 Pētījumu metodoloģija ķīmijā | 3 | 48 | A |
| D01BT Ķīmija (MSP) | Ķīmi5006 Spektroskopija | 3 | 48 | A |
| D01BT Ķīmija (MSP) | Ķīmi5026 Bioorganiskā ķīmija | 3 | 48 | A |
| D0138 Vides zinātne (BSP) | VidZ3024 Ekotoksikoloģija | 3 | 24 | A |
| D01BN Ķīmija (BSP) | VidZ3021 Ekotoksikoloģija | 2 | 16 | B |

2.4. ievēlēšanas periodā publicēt/apstiprināt publicēšanai vismaz divus rakstus zinātniskajā izdevumā, kas indeksēts Web of Science un/vai SCOPUS datu bāzēs ar ietekmes faktoru zem vidējā nozarē;

2.5. piedalīties Horizon 2020, ES struktūrfondu u.c. zinātnisko projektu un līgumdarbu ar komersantiem sagatavošanā un iesniegšanā;

2.6. kalendāra gada laikā piedalīties ar referātu (mutiska prezentācija vai stenda referāts) vismaz vienā starptautiskajā zinātniskajā konferencē/kongresā, publicējot tēzes;

2.7. sekot ķīmijas zinātnes nozares attīstībai, novitātēm un mūsdienu tendencēm, integrēt tās studiju procesā, nodrošinot zinātnes un studiju mijiedarbību;

2.8. veicināt starptautisko sadarbību zinātnē, nodrošinot DU starptautisku atpazīstamību (ārvalstu zinātnieku iesaiste DU darbībā, vieslekcijas, meistarklases u.t.t. ārvalstīs, iesaistīšanās starptautiskos projektos, ekspertīzē, zinātniskajās organizācijās, u.c.);

2.9. kalendārā gada laikā piedalīties/organizēt vismaz vienu zinātnes popularizēšanas pasākumu, pārstāvot DU;

2.10. ievērot akadēmiska godīguma principus, veicinot godprātīgu un atbildīgu attieksmi pret studiju procesu, zinātnisko darbību, objektivitāti, atbildību, savstarpēju cieņu un uzticēšanos un izslēdzot maldināšanu un krāpšanos.

**Amata pienākumu veikšanai nepieciešamā izglītība, zināšanas un prasmes**

1. Docenta amatā var ievēlēt personu, kurai ir doktora grāds ķīmijas nozarē.

2. Spēja patstāvīgi lasīt lekciju kursus, vadīt praktiskās nodarbības, konsultācijas un organizēt pārbaudījumus.

3. Angļu valodas prasme C1 līmenī.